– Напэўна, гэта лёс, – расказвае Алена Пятроўна. – Напярэдадні экзамену выйшла на калідор, каб штосьці паўтарыць, бо ў пакоі было шумна. Тут да мяне падышоў студэнт, пацікавіўся, на які факультэт паступаю. Я адказала, спытаў, ці чытала я падручнік па агульнай хіміі Глінкі. Дзе я магла яго дастаць? Ён даў мне гэты падручнік на некалькі гадзін, параіўшы звярнуць увагу на раздзел, прысвечаны акісляльна-аднаўленчым рэакцыям. Я паслухала. І выцягнула білет з гэтым пытаннем! Так і стала студэнткай.